Cuneiform Tablet ICK 1 12b
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
il₅-ba-ni ší-im-tí bé-tí-šu i-ší-ma ṭup-pu-um ša 1 GÚ 12 ma-na AN.NA ša šu-IŠTAR DUMU me-na-nim ṭup-pu-um ša 1 0.5 GÚ URUDU ša DINGIR.SIPA DUMU sá-li-ma-nim ṭup-pu-um ša 1.5 ma-na KÙ.BABBAR ša ib-ni-lí ù en-um-a-šur me-er-i-šu ṭup-pu-ú a-ni-ú-tim ša a-ḫa-tim me-er-i-tí-a gu₅-ba-áb-tim ší-tí ṭup-pè-a lu ša a-lim{ki} lu ša eq-lim ša me-er-e-a ki-li-šu-nu-ma ša me-er-i-tí-a gu₅-ba-áb-tim qá-sà 1-iš-té-tù-ma be-tum ša kà-ni-iš ša lá-ma-sí a-ší-tí-a i-na me-er-e a-na lá-ma-sí ma-ma-an ú-lá i-tù-a-ar-ší-im i-na ṭup-pè-a ša kà-ni-iš <big_gap>-<gap>-ma ša 1.5 ma-na KÙ.BABBAR ṭup-pè-e na-bu-tim a-na lá-ma-sí i-da-an i-a-a ù i-ku-pí-a 6 ma-na.TA URUDU i-na ša-tim a-na a-ḫa-tim me-er-i-tí-a i-du-nu kà-lu me-er-e-a a-na ḫu-bu-li-a i-za-zu a-ḫu-um ba-lu-um a-ḫi-im lu i-na a-lim{ki} lu i-na eq-lim ṭup-pè-a lá i-pá-té i-na ni-qé-e-šu-nu i-ra-tim a-na a-ḫa-tim i-du-nu ku-nu-ki i-a-a i-lá-qé ša be-el ší-ma-ti-á a-na ma-mì-tim i-ra-de₈-ú na-sí-iḫ ù ḫu-bu-lam šu-ut-ma i-ša-qal 1 ma-na KÙ.BABBAR ša ik-ri-bi₄-a ša i-ku-pì-a ú-kà-lu i-a-a ú i-ku-pì-a i-ma-ku-ru-ma ik-ri-be a-ḫa-tim me-er-i-tí-a šu-nu-ma e-ki-mu IGI i-ku-pì-a DUMU a-šur-ba-ni IGI bu-zi-zi IGI <big_gap> DUMU a-šur-<gap>-<gap> <big_gap>